Dilecto in Christo fratri Amblardum, Lugdunensis æcclesie archiepiscopum. Ego, in Dei nomen, Pontius et uxor mea Adaltrudis, cum infantibus nostris, nomen Ysar et sororem suum, nomen Ysengardis, pariter venditores, vendimus tibi aliquid de res nostras, que sunt sitas in pago Alvernico, in agro Thyernensis, et in vicaria Doratensis, in villa que dicitur Nimsyaco, et in alia loco que dicitur Givreta, et in alio loco que dicitur Montebrisone, et in alio loco que dicitur Arlatio; et in vicaria Lodosense, similiter vendimus tibi villa que dicitur Leodriaco, similiter et in alio loco villa Colomna, et in alio loco que dicitur Foliosa, et in alio loco que dicitur Arnoiole. Quantum infra istas res nos per legitimum hereditatem advenire legibus debet, usque inesquisitum, totum ad integrum tibi nos vendimus, cum pratis, campis, vineis, silvis, agicis, agescensiis, cultum sive incultibus, totum ad integrum pariter tibi vendimus, atque transfundimus, et accepimus valente solidos C; in ea racione post hac die quicquid facere volueris, abendi, tenendi, vendendi, seu liceat commutandi quicquid facere volueris, licentiam habeas faciendi. Si nos ipsi, aut ullus de heredibus nostris, aut ulla emissa persona qui contra hanc venditionem aliquam calumniam infrangere vel inquietare presumpserit, non valeat vindicare quod petit, sed inferat tibi vel componet tantum et aliud tantum quantum ipsas res eo tempore æmeliorate valuerint, et inantea hæc vinditio firma stabilis permaneat, cum stipulatione subnixa. S. Pontius, qui hanc venditione fierit et firmare in presenti rogavit. S. Adaltrudis, uxor mea, qui vinditione ista fierimus et firmare in presenti rogavimus. S. Ostorgo. S. Bertramno. S. Dalmaci. S. Volgrino. S. Frodini. S. Lambertus, levita atque cancellarius, rogatus scripsi, datavi die mercoris, IIIIº nones junii, anno ab incarnatione Domini nogentesimo sexagesimo tercio, regnante Gondrado anno XXV.